ישיבת מליאה, כנסת 25, פרוטוקול מספר 26, 2023-01-10 00:00

אמיר אוחנה: היום י"ז בטבת התשפ"ג, 10 בינואר 2023

אמיר אוחנה:  אני מתכבד לפתוח את ישיבת הכנסת

אמיר אוחנה:  הודעה למזכיר הכנסת, בבקשה

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת –      הצעות חוק לדיון מוקדם – החל מהצעת חוק שמספרה פ/1533/25 וכלה בהצעת חוק שמספרה פ/1534/25: הצעת חוק לביטול אזרחותו או תושבותו של פעיל טרור שמקבל תגמול עבור ביצוע מעשה הטרור (תיקוני חקיקה), התשפ"ג–2023, מאת חבר הכנסת ינון אזולאי; הצעת חוק לביטול אזרחותו או תושבותו של פעיל טרור שמקבל תגמול עבור ביצוע מעשה הטרור (תיקוני חקיקה), התשפ"ג–2023, מאת חברי הכנסת מאיר כהן, מירב בן ארי, רון כץ, סימון דוידסון, מירב כהן, יואל רזבוזוב, אלעזר שטרן, עידן רול, יואב סגלוביץ', רם בן ברק, מיכל שיר סגמן, יסמין פרידמן, טטיאנה מזרסקי ומיקי לוי

דן מרזוק:       אבקש להודיעכם כי על פי סעיף 96(ה)(1) לתקנון הכנסת, עקב מינוים של חברי הכנסת שלהלן לשרים ביום ה' בטבת התשפ"ג, 29 בדצמבר 2022, הורדו מסדר-היום הצעות חוק שהגישו כמציעים יחידים ושמם נמחק מהצעות חוק שהיו שותפים להן עם מציעים אחרים: עמיחי אליהו, אופיר אקוניס, איתמר בן גביר, יואב בן צור, ניר ברקת, יצחק גולדקנופ, גלית דיסטל אטבריאן, יצחק שמעון וסרלאוף, מכלוף מיקי זוהר, יריב לוין, מיכאל מלכיאלי, יעקב מרגי, אופיר סופר, אורית מלכה סטרוק, עידית סילמן, בצלאל סמוטריץ, יואב קיש, שלמה קרעי, עמיחי שיקלי

דן מרזוק:      על אף האמור, על פי סעיף 96(ה)(2), השרים שלהלן הודיעו שחברי כנסת אחרים יהיו יוזמים של הצעות חוק במקומם, כמפורט להלן:     השר איתמר בן גביר העביר את החלק שפוצל מהצעת חוק לתיקון פקודת המשטרה (מס' 39) (סמכויות), התשפ"ג–2022, שמספרה פ/80/25, לחבר הכנסת צביקה פוגל

דן מרזוק:      השר יואב בן צור העביר את הצעת חוק לתיקון פקודת התעבורה (תמרור סימון על פני הכביש – שימוש באמצעי מונע החלקה), התשפ"ג–2022, שמספרה פ/753/25, לחבר הכנסת אברהם בצלאל

דן מרזוק:      השר אבי דיכטר העביר לחבר הכנסת שלום דנינו את הצעות החוק האלה: הצעת חוק להקפאת כספים ששילמה הרשות הפלסטינית בזיקה לטרור מהכספים המועברים אליה מממשלת ישראל (תיקון – חילוט הכספים וניהולם), התשפ"ג–2022, פ/595/25; הצעת חוק העונשין (תיקון – הגדרת סוכן חוץ), התשפ"ג–2022, פ/389/25; הצעת חוק לביטול אזרחותו או תושבותו של פעיל טרור שמקבל תגמול עבור ביצוע מעשה הטרור (תיקוני חקיקה), התשפ"ג–2022, פ/350/25; הצעת חוק להגנה על חיילי צה"ל וגורמים ישראליים אחרים מתלונות שווא של הרשות הפלסטינית, התשפ"ג–2022, פ/221/25; הצעת חוק המאבק בטרור (תיקון – קנס חובה בעקבות הרשעה בגין עבירות טרור), התשפ"ג–2022, פ/225/25; הצעת חוק להקפאת קצבאות שמשולמות לפעיל טרור ומשפחתו מקופת המדינה, התשפ"ג–2022, פ/209/25

דן מרזוק:       השרה גלית דיסטל אטבריאן העבירה לחבר הכנסת אליהו רביבו את הצעות החוק האלה: הצעת חוק הביטוח הלאומי (תיקון – דמי פגיעה לעובד עצמאי), התשפ"ג–2022, פ/572/25; הצעת חוק המועצה להשכלה גבוהה (תיקון – הפחתת תקצוב בשל אי-הנפת דגל המדינה), התשפ"ג–2022, פ/273/25; הצעת חוק סדר הדין הפלילי (תיקון – התיישנות בעבירות מין שנעשו במסגרת יחסי תלות או מרות), התשפ"ג–2022, פ/1036/25; הצעת חוק עקרונות האסדרה (תיקון – פקיעת האסדרה), התשפ"ג–2022, פ/867/25; הצעת חוק העונשין (תיקון – הארכת ההתיישנות בעבירות מין בקטינים), התשפ"ג–2022, פ/978/25

דן מרזוק:  לחבר הכנסת בועז ביסמוט – את הצעת חוק עוסק זעיר, התשפ"ג–2022, פ/581/25

דן מרזוק:       השר מכלוף מיקי זוהר העביר לחבר הכנסת אריאל קלנר את הצעות החוק האלה: הצעת חוק יישובים ושכונות בהליכי הסדרה, התשפ"ג–2022, פ/1030/25; הצעת חוק יישום תוכנית ההתנתקות (תיקון – ביטול סעיפי הפינוי ושינוי שם החוק), התשפ"ג–2022, פ/70/25; הצעת חוק הדגל, הסמל והמנון המדינה (תיקון – שלילת תמיכה), התשפ"ג–2022, פ/359/25; הצעת חוק האזרחות (תיקון – ביטול האזרחות בגין מעשה אלימות בזמן מצב מיוחד בעורף), התשפ"ג–2022, פ/1052/25; הצעת חוק החלת הריבונות של מדינת ישראל בחבלי יהודה והשומרון, התשפ"ג–2022, פ/211/25; הצעת חוק להקפאת קצבאות שמשולמות לפעיל טרור ומשפחתו מקופת המדינה, התשפ"ג–2022, פ/208/25; הצעת חוק גירוש משפחות מחבלים, התשפ"ג–2022, פ/316/25; הצעת חוק-יסוד: ההגירה לישראל, פ/407/25; הצעת חוק הפרטת גלי צה"ל, התשפ"ג–2022, פ/179/25; הצעת חוק העונשין (תיקון – גזר דין עונש מוות למורשע ברצח בנסיבות טרור), התשפ"ג–2022, פ/463/25

דן מרזוק:  לחבר הכנסת אופיר כץ – את הצעות החוק האלה: הצעת חוק הביטוח הלאומי (תיקון – טיפול בפעוטות במעונות יום כעבודה מועדפת), התשפ"ג–2022, פ/878/25; הצעת חוק הפיקוח על מעונות יום לפעוטות (תיקון – החמרת ענישה), התשפ"ג–2022, פ/404/25

דן מרזוק:       השרה אורית מלכה סטרוק העבירה את הצעת חוק להסדרת המגורים בשטחי מרעה, התשפ"ג–2022, שמספרה פ/1001/25, לחבר הכנסת שמחה רוטמן

דן מרזוק:      השרה עידית סילמן העבירה לחבר הכנסת אוריאל בוסו את הצעות החוק האלה: הצעת חוק מוקד חירום רפואי טלפוני, התשפ"ג–2022, פ/161/25; הצעת חוק הסדרת העיסוק במקצועות הטיפול הרפואי, התשפ"ג–2022, פ/942/25; הצעת חוק ביטוח בריאות ממלכתי (תיקון – מחלה נדירה), התשפ"ג–2022, פ/458/25; הצעת חוק להסדרת מקצוע עוזר רופא, התשפ"ג–2022, פ/914/25; הצעת חוק הסדרת העיסוק במקצועות הבריאות (תיקון – טיפול באמצעות אמנויות), התשפ"ג–2022, פ/675/25; הצעת חוק טיפול בחולי נפש (תיקון – תנאי אשפוז הולמים), התשפ"ג–2022, פ/676/25; הצעת חוק הצבת מכשירי החייאה במקומות ציבוריים (תיקון – צעדים ליישום מיטבי של החוק), התשפ"ג–2022, פ/631/25; הצעת חוק ביטוח בריאות ממלכתי (תיקון – העברת שירותי הגמילה לאחריות קופות החולים וטיפול בהתמכרויות), התשפ"ג–2022, פ/921/25; הצעת חוק חג המצות (איסורי חמץ) (תיקון – איסור הצגת חמץ בפסח בבתי חולים), התשפ"ג–2022, פ/397/25; הצעת חוק הנוער (טיפול והשגחה) (תיקון – ביטול הגנת קטין מפני פרסומים מזיקים במקרה של טיפול ואשפוז פסיכיאטריים), התשפ"ג–2022, פ/125/25; הצעת חוק להקמת קרן למוצרי מזון בריא, התשפ"ג-2022, פ/967/25; הצעת חוק זכויות ושירותים לילדים ולבני נוער עם קשיים נפשיים, התשפ"ג–2022, פ/126/25; הצעת חוק ביטוח בריאות ממלכתי (תיקון – העברת תיק רפואי במעבר בין קופות), התשפ"ג–2022, פ/956/25; הצעת חוק יום בריאות הנפש, התשפ"ג–2022, פ/995/25; הצעת חוק הפסיכולוגים (תיקון – פסיכולוג שהורשע בעבירת מין), התשפ"ג–2022, פ/1043/25

דן מרזוק:       השר יואב קיש העביר את הצעת חוק קליטת חיילים משוחררים (תיקון – מימון שכר לימוד מלא ללוחמים), התשפ"ג–2022, פ/4/25, לחבר הכנסת אופיר כץ

דן מרזוק:      השר שלמה קרעי העביר לחבר הכנסת דב מלביצקי את הצעות החוק האלה: הצעת חוק יישום תוכנית ההתנתקות (תיקון – ביטול סעיפי הפינוי ושינוי שם החוק), התשפ"ג–2022, פ/71/25; הצעת חוק-יסוד: הממשלה (תיקון – ביטול ממשלת חילופים), פ/369/25; הצעת חוק נציב תלונות הציבור על שופטים (תיקון – מינוי הנציב), התשפ"ג–2022, פ/903/25; הצעת חוק בתי המשפט (תיקון – תקופת צינון לפני מינוי), התשפ"ג–2022, פ/658/25; הצעת חוק לתיקון פקודת הראיות (עדות יועץ תקשורת או דובר), התשפ"ג–2022, פ/887/25; הצעת חוק העונשין (תיקון – גזר דין עונש מוות למורשע ברצח בנסיבות טרור), התשפ"ג–2022, פ/370/25; הצעת חוק הדחת נציג ציבור התומך במאבק מזוין נגד מדינת ישראל (תיקוני חקיקה), התשפ"ג–2022, פ/230/25; הצעת חוק הוועדה למינוי בכירים (תיקוני חקיקה), התשפ"ג–2022, פ/888/25; הצעת חוק יסודות התקציב (תיקון – הפחתת תקציב או תמיכה בשל פעילות נגד עקרונות המדינה של עובד או נושא משרה), התשפ"ג–2022, פ/593/25; הצעת חוק הכנסת (תיקון – אישור אמנות בין-לאומיות), התשפ"ג–2022, פ/930/25; הצעת חוק המועצה להשכלה גבוהה (תיקון – איסור הנפת דגל של ישות עוינת במוסד מוכר), התשפ"ג–2022, פ/964/25; הצעת חוק החלת ריבונות ישראל בשטח בקעת הירדן וצפון ים המלח, התשפ"ג–2022, פ/247/25; הצעת חוק החלת הריבונות של מדינת ישראל בחבלי יהודה והשומרון, התשפ"ג–2022, פ/212/25; הצעת חוק ליווי בני משפחות של משרתים בגופי ביטחון ששלחו יד בנפשם, התשפ"ג–2022, פ/1023/25; הצעת חוק הכניסה לישראל (תיקון – רישיון מיוחד לישיבת ביקור), התשפ"ג–2022, פ/251/25; הצעת חוק הקמת חדר מיון בנתיבות, התשפ”ג–2022, פ/938/25; הצעת חוק רכזי ביטחון שוטף צבאיים, התשפ"ג–2022, פ/214/25; הצעת חוק-יסוד: השפיטה (תיקון – מינוי שופטים לבית המשפט העליון וקציבת כהונתם), פ/384/25; הצעת חוק מינוי תובע מיוחד, התשפ"ג–2022, פ/365/25

דן מרזוק:  לחבר הכנסת אוריאל בוסו – את הצעות החוק האלה: הצעת חוק הבלו על דלק (תיקון – הגבלת שיעור המס על הדלק), התשפ"ג–2022, פ/272/25; הצעת חוק הלוואה מותנית ללימוד נהיגה, התשפ”ג–2022, פ/982/25; הצעת חוק חג הפסח בבסיסי צה"ל, התשפ"ג–2022, פ/217/25

דן מרזוק:  לחבר הכנסת דוד ביטן – את הצעות החוק האלה: הצעת חוק עוסק זעיר, התשפ"ג–2022, פ/579/25; הצעת חוק הכנסת (תיקון – ועדה לפיקוח על רשויות פיקוח פיננסיות), התשפ"ג–2022, פ/378/25

דן מרזוק:  לחברת הכנסת טלי גוטליב – את הצעות החוק האלה: הצעת חוק נציבות תלונות הציבור על מייצגי המדינה בערכאות (תיקון – הסדרת מעמד הנציבות כגוף ביקורת עצמאי), התשפ"ג–2022, פ/907/25; הצעת חוק הפרטת גלי צה"ל, התשפ"ג–2022, פ/175/25; הצעת חוק הביטוח הלאומי (תיקון – תוספת דמי אבטלה למי שמתחת לגיל 28 עם ילד אחד לפחות), התשפ"ג–2022, פ/659/25; הצעת חוק הפרטת תאגיד השידור הציבורי הישראלי, התשפ"ג–2022, פ/176/25; הצעת חוק הביטוח הלאומי (תיקון – השוואת קצבת אזרח ותיק וקצבת נכות לשכר מינימום), התשפ"ג–2022, פ/783/25; הצעת חוק-יסוד: השפיטה (תיקון – רשות ערעור למדינה על זיכוי אדם בפלילים), פ/526/25; הצעת חוק שירות המדינה (מינויים) (תיקון – מינוי יועצים משפטיים של משרדים), התשפ"ג–2022, פ/489/25; הצעת חוק-יסוד: השפיטה (תיקון – בחירת נשיא בית המשפט העליון בידי הכנסת), פ/952/25

דן מרזוק:  לחבר הכנסת שלום דנינו – את הצעות החוק האלה: הצעת חוק עידוד שירות צבאי, לאומי או לאומי-אזרחי, התשפ"ג–2022, פ/924/25; הצעת חוק הרישום למוסדות להשכלה גבוהה, התשפ"ג–2022, פ/1048/25; הצעת חוק לתיקון פקודת מס הכנסה (שווי השימוש ברכב או ברדיו טלפון נייד), התשפ"ג–2022, פ/340/25

דן מרזוק:  לחבר הכנסת אלי דלל – את הצעות החוק האלה: הצעת חוק לתיקון פקודת הבנקאות (תקופת צינון למפקח על הבנקים), התשפ"ג–2022, פ/838/25; הצעת חוק רשות מקרקעי ישראל (תיקון – הקצאת קרקעות בנגב ובגליל לחיילים משוחררים ומשרתי שירות לאומי-אזרחי), התשפ"ג–2022, פ/566/25; הצעת חוק החברות הממשלתיות (תיקון – כשירות מיוחדת), התשפ"ג–2022, פ/411/25

דן מרזוק:  לחבר הכנסת משה סעדה – את הצעות החוק האלה: הצעת חוק המרכז למורשת יהדות תוניסיה וג'רבה, התשפ"ג–2022, פ/1055/25; הצעת חוק-יסוד: השפיטה (תיקון – הגבלת זכות העמידה), פ/547/25; הצעת חוק-יסוד: הכנסת (תיקון – סמכויות ועדת חקירה פרלמנטרית), פ/165/25

דן מרזוק:  לחבר הכנסת משה גפני – את הצעות החוק האלה: הצעת חוק הביטוח הלאומי (תיקון – ביטוח שאירים לאלמן), התשפ"ג–2022, פ/367/25; הצעת חוק הבנקאות (שירות ללקוח) (תיקון – הגבלת עמלת ערבות בנקאית שמובטחת בפיקדון כספי מסוים), התשפ"ג–2022, פ/253/25; הצעת חוק לתיקון פקודת הבנקאות (הגבלת עמלת פירעון מוקדם של הלוואה לדיור), התשפ"ג–2022, פ/271/25; הצעת חוק הבנקאות (שירות ללקוח) (תיקון – הפחתת יוקר תשלומי הלוואה לדיור), התשפ"ג–2022, פ/965/25; הצעת חוק הקמת חדר מיון בקריית שמונה, התשפ"ג–2022, פ/939/25

דן מרזוק:  לחבר הכנסת אליהו רביבו – את הצעות החוק האלה: הצעת חוק השבות (תיקון – זכויות בני משפחה), התשפ"ג–2022, פ/1026/25; הצעת חוק חובת פרסום הודעות באינטרנט, התשפ"ג–2022, פ/1061/25; הצעת חוק-יסוד: הממשלה (תיקון – בחירה ישירה לראש הממשלה וחלוקת מנדטים לסיעות הקואליציה), פ/89/25; הצעת חוק הבחירות לכנסת (תיקון – יושב ראש ועדת הבחירות המרכזית), התשפ"ג–2022, פ/765/25; הצעת חוק ההוצאה לפועל (תיקון – קביעת תעריף מקסימלי לשכר טרחת עורך דין), התשפ"ג–2022, פ/890/25

דן מרזוק:  לחבר הכנסת אברהם בצלאל – את הצעת חוק היטלי סחר ואמצעי הגנה (תיקון – אי-פתיחת חקירה בשל יבוא בהיצף בשוק מונופוליסטי או ריכוזי), התשפ"ג–2022, פ/782/25

דן מרזוק:       לבסוף אבקש להודיעכם כי הונח היום על שולחן הכנסת הסכם בין ממשלת מדינת ישראל לבין ממשלת הרפובליקה ההלנית בדבר שיתוף פעולה בתחום התיירות

דן מרזוק:  תודה

אמיר אוחנה: תודה למזכיר הכנסת

אמיר אוחנה: חברות וחברי הכנסת, על סדר-היום נאומים בני דקה

אמיר אוחנה:  חברי הכנסת המבקשים להירשם לנאומים בני דקה מוזמנים להצביע בעד

אמיר אוחנה:  אנא, שבו במקומותיכם, המעוניינים להצביע

אמיר אוחנה:  אנו עוברים להצבעה, בבקשה

אמיר אוחנה:      עד שאקבל לידיי את הרשימה, ראשון הדוברים יהיה חבר הכנסת חנוך מלביצקי, בבקשה

אמיר אוחנה:  אפשר לפתוח לו את המיקרופון?     

חנוך דב מילביצקי: אדוני היושב-ראש, חבריי חברי הכנסת, אני רוצה לחזק את חברי הכנסת מתן כהנא והרמטכ"ל לשעבר רב-אלוף במילואים גדי איזנקוט על הדברים המאוד-מאוד ברורים שלהם שנאמרו היום

חנוך דב מילביצקי:  הם אמרו ככה שניהם: אפשר למחות, אפשר לעשות הרבה פעולות – מלחמת אחים, אלימות, מרי אזרחי, הימנעות משירות בצה"ל וירידה מהארץ זה לא לגיטימי

חנוך דב מילביצקי:  להוציא את זה מהשיח

חנוך דב מילביצקי:  אני מחזק את ידיהם, ואני קורא לכולנו פה, חברי הבית, להתווכח בעוז, למחות – מצוין, להגיד לציבור לצאת להפגנות – נהדר, לאפשר את ההפגנות, לאפשר את החלפת הביטויים והמחאה

חנוך דב מילביצקי:  לא למרי אזרחי

חנוך דב מילביצקי:  כל הדיבורים האלה על מלחמת אחים, אנחנו לא יודעים איפה הם ייגמרו

חנוך דב מילביצקי:  די

חנוך דב מילביצקי:  לעצור, להפסיק עכשיו

חנוך דב מילביצקי:  תודה רבה, אדוני

אמיר אוחנה: תודה לחבר הכנסת מלביצקי

אמיר אוחנה:  הדובר הבא, חבר הכנסת בועז טופורובסקי, בבקשה

אמיר אוחנה:  דקה לרשותך, אדוני

בועז טופורובסקי: תודה, אדוני היושב-ראש, חבריי חברות וחברי הכנסת – יש גם שר? סליחה על השאלה

אמיר אוחנה: השר לוין יושב כאן, ודאי

אמיר אוחנה:  יושב בשולחן הממשלה

בועז טופורובסקי: כבוד השר, אני בלי משקפיים, אני לא רואה, סליחה

בועז טופורובסקי:      שבוע וחצי מתחילת השנה האזרחית, ואני אקריא, כמו כל שבוע, גם הקראתי בשבוע שעבר כמובן, את פרטי ההרוגים בתאונות הדרכים הקטלניות שהתרחשו

בועז טופורובסקי:  ולצערי ההרוגים בדרכים לא נפסקים

בועז טופורובסקי:  ביום חמישי, 5 בינואר, נהרג גבר בן 45 בתאונה בכביש 25

בועז טופורובסקי:  ביום שישי, 6 בינואר, נהרגו שני גברים בשנות העשרים לחייהם בתאונה בדימונה

בועז טופורובסקי:  בהמשיך אותו היום נהרג ד"ר סארי מגאמסה, בן 29 מיפיע, בתאונה עם משאית במחליף אליקים

בועז טופורובסקי:  ביום ראשון, 8 בינואר, נהרגה אישה בת 48 מיפיע בתאונה בכביש 70 בצומת אחיהוד

בועז טופורובסקי:  לכאורה פגע וברח, המשטרה עדיין חוקרת את זה

בועז טופורובסקי:      אנחנו בחורף

בועז טופורובסקי:  הכבישים חלקים, הראות לפעמים לקויה וכמעט כל תאונות הדרכים נובעות מטעויות אנוש

בועז טופורובסקי:  אנא, סעו בזהירות, שמרו על עצמכם ועל חיי האנשים שאתם אוהבים

בועז טופורובסקי:  תודה רבה

אמיר אוחנה: תודה לחבר הכנסת טופורובסקי

אמיר אוחנה:  והיות שאדוני מקפיד, ואני משבח אותו על כך, להעלות את הנושא על נס, אני רק אציין שמדובר במֶחלף ולא במַחלף

אמיר אוחנה:  תודה לאדוני

אמיר אוחנה:       חבר הכנסת אופיר כץ, בבקשה

אמיר אוחנה:  זו הודעה

אמיר אוחנה:  נרשמת לנאום בן דקה? אתה ברשימה

אופיר כץ: אה, אוקיי

אופיר כץ:  הבנתי

אמיר אוחנה: יעלה ויבוא חבר הכנסת אבי מעוז, בבקשה

אבי מעוז: תודה, אדוני היושב-ראש

אבי מעוז:  נאום הנדסת הודעה מס' 72, והפעם על ניגוד עניינים

אבי מעוז:  אתמול הוגשה עתירה לבג"ץ בדרישה למנוע מראש הממשלה לדון בתוכנית לתיקון מערכת המשפט ולקדם אותה בגלל שלטענתם נתניהו נמצא בניגוד עניינים בשל משפטו

אבי מעוז:  העתירה הזאת היא הנדסת הודעה מעצם מהותה

אבי מעוז:  בדיוק ההפך – שופטי בג"ץ הם הם הנמצאים בניגוד עניינים חריף ומובהק כלפי הנושא הזה

אבי מעוז:  מי אמור על פי הצדק, המוסר והנורמות הכי בסיסיות של מינהל תקין לפסול את עצמו מלדון בתוכנית המדוברת אם לא השופטים ובראשם הנשיאה, שהתוכנית עוסקת בסמכויותיהם ובבחירת חבריהם? אני ממליץ לשופטי בג"ץ לדחות על הסף כל עתירה בנוגע לתוכנית של השר לוין בגלל ניגוד העניינים המובנה והמהותי שיש להם בנושא הזה

אבי מעוז:      וכדברי חז"ל במסכת בבא בתרא, על הפסוק "והיה בימי שפט השפטים", אם שופטי בג"ץ יאמרו לנו: טלו קיסם מבין שיניכם, נאמר להם: טלו קורה מבין עיניכם

אבי מעוז:  תודה

אמיר אוחנה: תודה לחבר הכנסת מעוז

אמיר אוחנה:  תעלה ותבוא חברת הכנסת לימור סון הר מלך, ואחריה – חבר הכנסת יונתן מישרקי

לימור סון הר-מלך: אדוני היושב-ראש, כנסת נכבדה, נאום קול המושתקים מס' 7: בסוף השבוע האחרון נסעה רחל צ'ונה, נהגת אמבולנס של איחוד הצלה לכיוון היישוב תקוע בגוש עציון

לימור סון הר-מלך:  קצת לפני הפנייה ליישוב, נקלעה רחל למארב של מחבלים, שרגמו את האמבולנס באבנים

לימור סון הר-מלך:  שמשות האמבולנס נופצו, ורחל נפצעה בידה ונזקקה לטיפול רפואי

לימור סון הר-מלך:  פיגוע הטרור הזה הראה שוב עד כמה למחבלי הטרור אין קווים אדומים, וכל האמצעים כשרים בעיניהם, גם כאשר הפגיעה היא בכוחות הצלה

לימור סון הר-מלך:      לצערנו, אנו מסכמים שנה אזרחית מדממת וקשה של פיגועי טרור

לימור סון הר-מלך:  31 בני אדם נרצחו בשנת 2022, ועליהם מן הסתם שמעתם – אם כי, נודה על האמת, את מרביתם כבר הספקנו לשכוח

לימור סון הר-מלך:  אבל בנוסף ל-31 היהודים הללו שנרצחו בשנה החולפת, יותר מ-700 יהודים אחרים נפצעו ומעל 7,000 פיגועי טרור נוספים בוצעו

לימור סון הר-מלך:  לנתונים האלה יש להוסיף מאות ואלפי אנשים נוספים שנפגעו בנפשם בפיגועים ונושאים עימם טראומות וצלקות נפשיות

לימור סון הר-מלך:  על כמה מהפיגועים האלה שמעתם? כמה מהם דווחו בכללי בכלי התקשורת? לצערי יש מי שמנסה להשתיק את הפיגועים האלה

לימור סון הר-מלך:  כנבחרי ציבור, חובתנו לוודא שפיגועי הטרור הללו, שהפכו לשגרה מוכלת, יופסקו עד לאחרון שבהם

לימור סון הר-מלך:  זכרו – פיגועים זה לא גזרת גורל

לימור סון הר-מלך:  תודה רבה

אמיר אוחנה: תודה לגברתי

אמיר אוחנה:  יעלה ויבוא חבר הכנסת יונתן מישרקי, ואחריו – חבר הכנסת יצחק קרויזר

יונתן מישרקי: אדוני היושב-ראש, חבריי חברי הכנסת, אדוני השר, אני רוצה ברשותכם לנצל את הדקה שברשותי ולבקש מכם להצטרף איתי לזעקות התפילה של עם ישראל בארץ ובתפוצות להחלמתו של מרן פאר הדור, זקן מועצת חכמי התורה, מורנו ורבנו רבי שמעון רפאל בן חביבה בעדני, שהקדוש ברוך הוא ישלח לו רפואה שלמה

יונתן מישרקי:  "שיר למעלות אשא עיני אל ההרים מאין יבוא עזרי

יונתן מישרקי:  עזרי מעם ה' עשה שמים וארץ

יונתן מישרקי:  אל יתן למוט רגלך אל ינום שמרך

יונתן מישרקי:  הנה לא ינום ולא יישן שומר ישראל

יונתן מישרקי:  ה' שמרך ה' צלך על יד ימינך

יונתן מישרקי:  יומם השמש לא יככה וירח בלילה

יונתן מישרקי:  ה' ישמרך מכל רע ישמר את נפשך

יונתן מישרקי:  ה' ישמור צאתך ובואך מעתה ועד עולם"

אמיר אוחנה: ונאמר אמן

אמיר אוחנה:  תודה רבה

אמיר אוחנה:  חבר הכנסת יצחק קרויזר, בבקשה

אמיר אוחנה:  אחריו – חברת הכנסת עאידה תומא סלימאן

יצחק קרויזר: אדוני כבוד יושב-ראש הכנסת, אדוני השר, מר שמחה גולדין, אביו של חלל צה"ל סגן הדר גולדין, כנסת נכבדה, בצעד מתמיה חנן הנשיא פרס בשנת 2012 אסירים ביטחוניים, או כפי שאנו מכירים במילה פחות מכובסת – מחבלים

יצחק קרויזר:  ובצעד מתמיה עוד יותר שחררה ממשלת ישראל ביום חמישי האחרון את המחבל כרים יונס, שריצה עונש של 40 שנות מאסר על רצח החייל אבי ברומברג השם ייקום דמו, בשנת 1980

יצחק קרויזר:  שחרור המחבל יונס מתמיה לאור העובדה הכואבת כי חללי צה"ל סגן הדר גולדין וסמל ראשון אורון שאול טרם הוחזרו, וכי בשבי החמאס נמצא האזרח אברה מנגיסטו, ושני אזרחים בדואים נוספים תושבי הפזורה – הישאם שעבאן א-סייד וג'ומעה אבראהים אבו ענימה

יצחק קרויזר:       סגן הדר גולדין וסמל ראשון אורון שאול מוחזקים בשבי החמאס מאז אוגוסט 2014, ואף שמדינת ישראל טוענת כי איננה משחררת אסירים ביטחוניים, העובדות מדברות

יצחק קרויזר:  כי מאז 2014 שוחררו 677 אסירים ביטחוניים ומתוכם 142 משוחררים ביטחוניים, אנשי חמאס שחזרו לעזה

יצחק קרויזר:  אני חוזר שוב על המספרים הבלתי-נתפסים: 142 אנשי חמאס שוחררו בלא שניתנה שום תמורה בעדם, בעוד חיילי צה"ל אורון והדר ואזרח ישראלי עדיין נמצאים בשבי החמאס

יצחק קרויזר:  בעתיד הקרוב אנו אמורים לשחרר עוד אסירים ביטחוניים, שלושה במספר, שעל פי המידע שברשותי אחד מהם ריצה בסך הכול 19 שנים על רצח בכוונת תחילה, ושני הנוספים ריצו 16 ו-15 שנים על ניסיון לרצח, בלא קבלת שום תמורה על שחרורם

יצחק קרויזר:      אני קורא את הדברים, עומד מול שמחה גולדין, אביו של הדר, שיושב כאן מולי ביציע של הכנסת, ומרגיש בושה אדירה

יצחק קרויזר:  כיצד זה שאנחנו, המדינה החזקה, המדינה שערך הרעות הוא אחד מהערכים הראשונים שגדלנו עליהם, והערך שכל חייל מכיר, שלא מפקירים שום פצוע בקרב ולא משאירים אף חייל מאחור

יצחק קרויזר:  אני עומד כאן בכנסת ישראל ושואל שאלה קשה ונוקבת: איך קרה ששכחנו? איך קרה שהפקרנו? איך קרה ששחררנו מחבלים בלא קבלת שום תמורה עבורם? אני עומד כאן ושואל איך קרה שהדר, אורון ואברה עדיין שם ולא איתנו; שואל, ולא מוצא תשובה

אמיר אוחנה: תודה לחבר הכנסת קרויזר

אמיר אוחנה:  תעלה ותבוא חברת הכנסת עאידה תומא סלימאן, ואחריה – חבר הכנסת בועז ביסמוט

עאידה תומא סלימאן: כבוד היושב-ראש, כנסת נכבדה, היום נעצר אדם בבאר שבע לאחר שעלה על המדרכה וניסה לדרוס מפגינים שהפגינו נגד הרפורמה המשפטית המתוכננת

עאידה תומא סלימאן:  ההפגנה הייתה הפגנה על המדרכה, והבן אדם שעט ועלה על המדרכה וניסה לדרוס את המפגינים תוך צעקות, הוא אמר: שמאלנים אנרכיסטים, הרסתם את המדינה

עאידה תומא סלימאן:      זה לא המקרה הראשון שיש מתקפה על אנשים שמפגינים

עאידה תומא סלימאן:  גם בשבת האחרונה הותקף חבר הכנסת איימן עודה כאשר השתתף בהפגנה ונאם בהפגנה

עאידה תומא סלימאן:  לפני חודשיים אני השתתפתי בהפגנה בכיכר הבימה בתל אביב, וגם כן אדם שנהג בקורקינט עלה על המדרכה ודרס את אחת המפגינות

עאידה תומא סלימאן:  אני חושבת שהגיע הזמן לשבת ולהוציא מסר מאוד ברור, קודם כול, שאי-אפשר לעבור בשקט על מתקפות כאלה על אנשים שרוצים להביע דעה פוליטית ומפגינים, וזאת הזכות שלהם; ולהפסיק את מסע ההסתה, שמתקיים גם נגד המפגינים ונגד כל מי שאומר דעה פוליטית לא מקובלת

עאידה תומא סלימאן:  עוד נשלם מחיר כבד אם ההסתה הזאת תמשך

אמיר אוחנה: תודה לחברת הכנסת עאידה תומא סלימאן

אמיר אוחנה:  יעלה ויבוא חבר הכנסת בועז ביסמוט

בועז ביסמוט: תודה, כבוד היושב-ראש

בועז ביסמוט:  כנסת נכבדה, אני קצת המום לשמוע שקצת מאשימים אותנו בכוחנות, הסתה, כאילו לא היו הבחירות לפני חודשיים בסך הכול

בועז ביסמוט:  אני חושב שהמסר שלנו צריך להיות ברור, ואני מאוד שמח שבמליאה יושב כאן שר המשפטים של מדינת ישראל: להבהיר לכולם שקיבלנו מנדט ברור מהציבור לקיים, מה לעשות, מדיניות ימין, ושאנחנו גם לא נבהלים, ממש לא נבהלים ולא מתרגשים מהקמפיין התקשורתי נגדנו וגם מהמתקפות וההסתה, שבאה דווקא מהצד השני – גם האופוזיציה נגדנו

בועז ביסמוט:      צריך להזכיר שהרפורמה המשפטית, וצריך באמת לברך את שר המשפטים עליה, לא רק שהיא לא באה לפגוע ולהרוס, אלא להפך – היא באה לתקן

בועז ביסמוט:  אני רוצה להזכיר לכל אותם אנשים שחושבים שיש פה איזו מהפכה חוקתית שאנחנו מבצעים היום, שלא רק שהיא לא מהפכה אלא להפך, היא מחזירה את ישראל למצב הנורמלי

בועז ביסמוט:  אני רק רוצה להזכיר: עכשיו מדברים בסוג של ערגה, בסוג של געגועים, על תקופת מנחם בגין, ושוכחים מה עשו לליכוד ולימין בתקופת מנחם בגין

בועז ביסמוט:  אזכיר שמנחם בגין, בתקופה שלו הייתה דמוקרטיה בישראל, כולם יודעים את זה היטב

בועז ביסמוט:  אז זה בדיוק לחזור למצב שאנחנו מדברים עליו, היום

בועז ביסמוט:  זאת אומרת, המהפכה החוקתית שאנחנו מדברים עליה הייתה ב-92', ובגין היה ב-77'

בועז ביסמוט:  בישראל בין 48' ל-92' הייתה דמוקרטיה, ועברנו את מלחמת השחרור ואת מלחמת ששת הימים, והיה קדש לפני זה והייתה ההתשה אחרי זה והיה כיפור, ועברנו את הכול

בועז ביסמוט:  אז, להפסיק את ה"אפוקליפסה עכשיו", את כל הסיפור הזה כאילו מדינת ישראל היום על סף התהום

בועז ביסמוט:  נזכיר שוב לאנשים שהיו בחירות אך לפני חודשיים

בועז ביסמוט:  ולחברים שלנו מהמחנה הנאור, המחנה הדמוקרטי, השמאל, אם אתם רוצים – תחזרו קצת לשפיות

בועז ביסמוט:  הייתי מציע היום לחברים שלי קצת לחזור ל-basics, כמו שאומרים האמריקאים, קצת לחזור ליסודות שלנו – למדינה היהודית, לשלטון החוק, ל"העם הוא הריבון", לדברים הבסיסיים והיסודיים, ולא ללכת למחוזות מטורללים

בועז ביסמוט:  להפגין זה בסדר

בועז ביסמוט:      אגב, אני רק אגיד דבר אחד – אני מברך על ההפגנות האלה, כי דבר אחד הן מוכיחות לנו: יש דמוקרטיה, מותר להפגין ואי-אפשר להתרגש מזה, אבל גם מותר לשמר עם אחד ואומה אחת

בועז ביסמוט:  תודה רבה, כבוד היושב-ראש

אמיר אוחנה: תודה לחבר הכנסת בועז ביסמוט

אמיר אוחנה: יש לנו הודעה מטעם יושב-ראש ועדת הכנסת, חבר הכנסת אופיר כץ, ולאחר מכן נסגור את הישיבה

): אדוני היושב-ראש, אדוני השר, חברי הכנסת, אבקש להודיע על איוש חברים בוועדות הבאות מטעם סיעת יש עתיד: בוועדת הכנסת – חברי הכנסת מירב בן ארי ובועז טופורובסקי; בוועדת הכספים – חברי הכנסת מיכל שיר וולדימיר בליאק; בוועדת הכלכלה – חברי הכנסת בועז טופורובסקי ורון כץ; בוועדת החוץ והביטחון – ממלאי מקום קבועים: חברי הכנסת משה טור פז, יואל רזבוזוב, עידן רול וקארין אלהרר; בוועדת הפנים והגנת הסביבה – חברי הכנסת יוראי להב הרצנו ונאור שירי; בוועדת החוקה, חוק ומשפט – חברי הכנסת קארין אלהרר ויואב סגלוביץ'; בוועדת העלייה והקליטה – חברי הכנסת טניה מזרסקי, אלעזר שטרן וולדימיר בליאק; בוועדת החינוך, התרבות והספורט – חברי הכנסת יסמין פרידמן, משה טור פז וסימון דוידסון; בוועדת העבודה והרווחה – חבר הכנסת מאיר כהן וחברת הכנסת דבורה ביטון; בוועדה לענייני ביקורת המדינה – חברת הכנסת מירב בן ארי; בוועדה לקידום מעמד האישה ולשוויון מגדרי – חברי הכנסת מטי צרפתי, מירב כהן, מירב בן ארי ויואב סגלוביץ'; בוועדת המדע והטכנולוגיה – חברי הכנסת סימון דוידסון, מטי צרפתי הרכבי, רון כץ, נאור שירי ועידן רול; בוועדה לפיקוח על הקרן לאזרחי ישראל – חברי הכנסת יואל רזבוזוב ומיכל שיר; בוועדה המיוחדת לזכויות הילד – חברות הכנסת מיכל שיר ודבורה ביטון; בוועדה המיוחדת למלחמה בסמים ואלכוהול – חבר הכנסת סימון דוידסון; בוועדה המיוחדת לפניות הציבור – חברי הכנסת יוראי להב הרצנו ומשה טור פז

):  תודה

אמיר אוחנה: תודה ליושב-ראש ועדת הכנסת

אמיר אוחנה:       חברי הכנסת, תם סדר-היום

אמיר אוחנה:  הישיבה הבאה תתקיים מחר, יום רביעי, י"ח בטבת התשפ"ג, 11 בינואר 2023, בשעה 11:00

אמיר אוחנה:  ישיבה זו נעולה